БҚО-да мектеп оқушысы жаңа үстел ойынын құрастырып шығарды
DATE: 17:24, 22 Ақпан 2021 | GMT +5
TITLE: БҚО-да мектеп оқушысы жаңа үстел ойынын құрастырып шығарды
URL: https://kaz.inform.kz/news/bko-da-mektep-okushysy-zhana-ustel-oyynyn-kurastyryp-shygardy_a3756137/
META: DATE: 17:24, 22 Ақпан 2021 | GMT +5
TOTAL WORDS: 305
AUTHOR(S):
TEXT: Айнамкөздің айтуынша, мұнда ойыншылардың қазақ халқының мақал-мәтелдері, ертегілер, жаңылтпаштар, ырымтыйымдар мен тұрақты тіркестер бойынша білімі тексеріледі. Алдымен арнайы заңдылықтарға сай ойынның қозғалыс тәртібі, уақыты, ережелері, ойыншылар саны және түрлі бонустар жүйесі ойластырылды. Ойын алаңында барлығы 57 ұяшық, олардың арасында тұзақ, бонус және ақылы ұяшықтар бар. Ойын басталысымен бірінші ойыншы сүйекті лақтырып, өз қадамын жасайды. Ол 100 сұрақ картасының бірін таңдап, оған жауап беруі қажет. Тұзақ ұяшықтарына түсіп қалса, от ұяшығынан Көлтауысар, ал су ұяшығынан Желаяқ құтқара алады. Егер оған қажет кейіпкер түспесе, ойыншы сол ұяшықта қала береді. Керісінше, өзге ойыншының кезегі келгенде 2500 айыппұл төлеп, өз жолын жалғастыра алады. Мәреге кім бірінші жетсе, сол жеңімпаз атанады. «Зерек» мазмұнына «суреттегі мақал-мәтелді жалғастыр/тап», «фразеологизм, ырымтыйым мағынасын ашу, «жаңылтпашты қайталау», ертегілер мен аңыздар бойынша эрудицияны тексеру, жұмбақтарды шешу сияқты сұрақтар кіреді. Автордың сөзіне қарағанда, нарықта «Қолтырауын», «Монополия» сияқты орыс тіліндегі үстел ойындары көп, бірақ, өкінішке орай, ана тілінде ұлттық мазмұндағы ойындар жоқтың қасы. – Соңғы уақытта «Қазақ хандығы» атты үстел ойыны пайда болды. Бұл ойын тарихымызды, қазақ еліндегі басқару жүйесін ойын арқылы таныстыруды көздеген. Кітап, фильм секілді ұлттық идеологияны насихаттау құралы ретінде үстел ойынына да орын бар деп ойлаймын, – дейді А. Үстел ойындары адамның ақыл-ой, психологиялық дамуына үлес қосып, кішкентай ойыншылардың саусақ моторикасын нығайтады екен. Ойынның тағы бір қызметі ақпаратты қабылдау, ойлау негіздерін, проблемаларды оңай шешу, бүтін мен бөлшектерді ажырату сынды когнитивті дағдыларды дамытады. Айнамкөз ойынды сыныптастарымен сынап көрді. Сондай-ақ жобаның қағаз нұсқасы Орал қаласындағы балалар ауылы тәрбиеленушілеріне таныстырылып, сыйлық есебінде ұсынылды. Сонымен қатар «Зеректің» электронды нұсқасы дайындалды. – Ұлттық мазмұндағы үстел ойынының жаһандану кезеңіндегі маңызы ерекше, алдағы уақытта ойын шарттары туралы қосымша құрал дайындау жоспарда бар. Сонымен бірге «Көкпар», «Қыз қуу» ұлттық ойындарының шарттарына негізделген ұлттық мазмұндағы үстел ойынын құрастырмақпын, – дейді автор. Айнамкөз жоба барысында бағыт-бағдар берген жетекшілері – қазақ тілі мен әдебиеті пәнінің мұғалімі Жансәуле Мақсотова мен өнер пәнінің мұғалімі Жанна Құлбековаға алғысын жеткізді
